 Ẹ woju awọn Fulani to n da awọn eeyan lọna ni Ṣaki : Awọn ero to n ti Ṣaki lọ siluu Igboho lagbegbe Oke-Ogun, ni ipinlẹ Ọyọ, lọjọ Abamẹta, Satide, to lọ lọhun-un ko faraare dele. Awọn ọdọ Fulani mẹfa kan ti wọn dihamọra pẹlu ibọn, ada atawọn nnkan ija oloro mi-in lo ṣa wọn ladaa, ti wọn si tun ja wọn lole lọsan-an gangan.Ọmọkunrin ẹni ọdun mẹtadinlọgbọn 27 kan to n jẹ Abubakar Muhammed lo ṣaaju ikọ awọn adigunjale naa. Orukọ awọn yooku ni Umoru Abdullahi, ẹni ogun 20 ọdun; Muhammadu Bello, ẹni ọdun mẹrinlelọgbọn 34;  Alti Abubakar, ẹni ọdun mọkanlelogun 21; Abdullahi Muhammed, ọmọ ogun 20 ati Buba Sanni ti ko ju ọmọọdun mọkandinlogun 19 lọ ni tiẹ. 